สเต็กหรูริมถนน ร้านสเต็กลุงใหญ่ร้านตั้งอยู่ริมถนนตัดใหม่รัชดา-รามอินทรา หากมาจากถนนเกษตร-นวมินทร์ ให้เลี้ยวซ้ายตรงแยกไฟแดงร้านบ้านสวนน้ำ ตรงมาเรื่อยๆเลยร้านส้มตำป้าศรีมาไม่ไกลร้านอยู่ซ้ายมือสังเกตุป้ายหน้าร้านได้เลยค่ะ 

สำหรับที่จอดรถสามารถจอดได้ริมถนนหน้าร้านค่ะ เป็นร้านริมถนนก็จริงแต่แบ่งร้านออกเป็น 2 ฝั่ง ฝุ่งนึงติดริมถนนแบบเปิดโล่ง มีไฟสว่าง อีกฝั่งจะเป็นที่นั่งอยู่ในเต็นท์ไม่ต้องกลัวเปียกเวลาฝนตกค่ะ

ร้านนี้มีเมนู 2 สัญชาติค่ะ ฝั่งนึงเป็นฝรั่งอย่างสเต็ก, สปาเก็ตตี้, สลัด อีกฝั่งนึงเป็นอาหารอีสานอย่างส้มตำ, ลาบ, น้ำตก, จุ่มแซ่บ ให้ได้เลือกทานค่ะ เมนูสเต็กราคาเริ่มต้น 59 บาทเท่านั้น วันนี้สั่งสเต็กหมูนุ่มพริกไทยดำ(ราคา 69 บาท) หมูนุ่มจริงติดมันนิดๆชิ้นใหญ่ อร่อยค่ะ ผัดสลัดกับเฟรนฟรายก็โอเคดีค่ะ เมนูเดียวก็อิ่มมากๆเลยค่ะ